Château Frontenac - Wikipedia

# Château Frontenac

### vanuit Wikipedia, die vrye ensiklopedie.

Die Château Frontenac

Die Château Frontenac is een van die bekendste besienswaardighede in Québec (stad), die hoofstad van die Franstalige provinsie Québec in Kanada. Danksy die ligging op 'n hoë kaap bied die hotel 'n voortreflike uitsig oor die stad en die Sint-Laurensrivier.

'n Nagtelike uitsig oor die Château Frontenac

Die Château Frontenac is een van die eerstes in 'n hele reeks hotelle wat deur die Kanadese spoorwegmaatskappy Canadian Pacific / Canadien Pacifique aan die einde van die 19de en begin van die 20ste eeu volgens die planne van die Amerikaanse argitek Bruce Prince opgerig is. Dit open sy deure in die jaar 1893. Die spoorwegmaatskappy probeer met die hotelle die luukse toerisme te bevorder en die belangstelling van welgestelde reisigers vir sy treine te wek. Wat sy boustyl betref, is die Château Frontenac nou verwant aan die Château Lac Louise aan die oewer van Alberta se Louisemeer.

Die Château Frontenac dra sy naam ter ere van Louis de Buade, graaf van Frontenac, wat in die tydperk tussen 1672 en 1682 en vir 'n tweede ampstermyn tussen 1689 en 1698 goewerneur van die kolonie Nieu-Frankryk is. Die hotel is op die plek opgerig, waar Frontenac teen die einde van die 17de eeu met die bou van die Citadelle de Québec begin.

Die hotel ondergaan in die 20ste eeu talle wysigings, waarvan die byvoeging van die toring deur die argitekte Maxwel in die jaar 1926 die belangrikste is. Die toring het sedertdien 'n bekende baken van die hotel en die stad Québec geword.

Die Konferensie van Québec in die jaar 1943, waartydens Winston Churchill en Franklin Delano Roosevelt stategieë vir die Tweede Wêreldoorlog bespreek, vind in die Citadelle van Québec plaas, terwyl die personeel oorwegend in die Château Frontenac woon.

## [wysig] Eksterne skakels

- Die webwerf van die hotel Château Frontenac

Ontsluit van "http://af.wikipedia.org../../../c/h/%C3%A2/Ch%C3%A2teau_Frontenac_fb62.html"

Kategorieë: Argitektuur | Québec

##### Views

- Artikel
- Bespreking
- Huidige wysiging

##### Soek

##### Ander tale

- Русский
- Deutsch
- English
- Suomi
- Français
- Italiano
- 日本語
- Português
- Svenska
- 中文